Vrou se lyk in Kaapstad gevindArgieffoto Die liggaam van ŉ onbekende vrou in haar 30’s is Woensdagmiddag met verskeie steekwonde in Kaapstad aangetref. Konst. Johnatan Filander, polisiewoordvoerder, het gesê die vrou se liggaam is onder ŉ boom naby ŉ treinspoor in Heinz Park in Mitchells Plain gevind. “Lede van die gemeenskap het op die vrou se liggaam afgekom. Die omstandighede rondom haar moord is onbekend en word ondersoek,” het Filander gesê. Die Nyanga-polisie ondersoek ŉ saak van moord.